BENE GÉZA: 
290 
völgyből megkezdetett a Ferencz-József-altárna; ezen szintet a Szécsen- 
akna 1855-ben érte el. Később a nevezett altárna egy a Budinik völgyben 
mélyített 68,27 m mély segédaknából két ellenvágattal, a Szécsen-akna 
147 m-nyi mélységből és a resiczai vájvéggel, összesen 4 váj véggel hajtatott. 
Az utóbbi lyukasztás 1864-ben történt, a mióta ezen altárna képezi a szál¬ 
lítás útját a dománi aknákból a resiczai vasgyárhoz, mely szállítás 1874 
óta az altárnán közlekedő kis gőzmozdonyok alkalmazása által tetemes 
lendületet nyert. Az altárna hossza a Szécsen-aknáig 2322 m vagy 2,322 km ; 
1878-1 ran az Almásy-akna, 1880-ban pedig a két Lipót-akna köttetett össze 
a Ferenez-József-altárnával. Ma azonban az összes bányaüzem már az 
altárna alatti mélyszinteken folyik. 
Kristályos palák. 
A Berzava-völgyben, különösen Resicza keleti végénél, kristályos 
palák nagy kiterjedésben és tetemes vastagságban lépnek a külszínre. Itt 
a Berzava mindkét partján több kőbányában és a Szekulba vezető vasút 
bevágásaiban vannak föltárva. A csillámpala és talkpala itt jobbára zavaro¬ 
dottan vannak települve. A nevezett vasüt mentében, közel a «Lánde» neve¬ 
zetű faszenítő helyekhez, a csillámpala fekvője, a gnájsz lép fel. A Berzava 
balpartján, Stavila külvároska táján, a csillámpala délfelé rajta fekvő vörös 
homokkő által van határolva, mely szabályosan D felé dől és az Arsiczahegy 
főtömegét képezi. Az említett gnájsz Resiczától EK-re Tirnova, Oliabicza és 
Apádia községekben mangándús barnavasérczeket tartalmaz, melyekre 
Tirnova községben a Tilfa-Finetului és Tilfa-Galbina táján az osztrák¬ 
magyar államvasűttársaság bányászatot üz. 
Diasz, vörös homokkő. 
A Ferencz-József-altárna szájának közelében, az igazgatósági park 
bevágott utain és a kastélyhoz vezető vasút bevágásaiban, általában az 
Arsicza északi dűlőjében sötét vörös, vastagon rétegzett, igen csillámdús 
homokkövek láthatók, melyek több helyen sötétebb, ibolyaszínbe játszó 
pikkelyes szövegű palákkal váltakoznak, és szabályosan D felé dőlnek. Ezen 
rétegek a Ferencz József-altárna által is föl vannak tárva, de megfigyelésük 
a falazat folytán igen nehéz. Az Arsicza-hegy két csúcsa közötti nyereg 
alatt, az északi oldalon egy régi kőbánya van, melyet egy nagy tisztás vesz 
körül. Itt a vörös homokkő circa 10 m vastagságban van feltárva. A kőbá¬ 
nya alján durva quarzconglomerat; ezen finomabb, csillámdúsabb, zöldes 
szürke homokkő látható, melynek repedései rézre erősen reagáló, világos 
(192) 
